Kortsen, der var [[husmand]]ssøn, tog lærereksamen fra [[Ranum Seminarium]] i [[1903]] og underviste nogle år, blandt andet i [[Faxe Ladeplads]] og ved [[Københavns Kommune|København]]s kommuneskoler. Han blev i [[1907]] student fra [[Undervisningsanstalten København]] og [[1912]] [[magister]] i filosofi med [[psykologi]] som [[hovedfag]]. Han fik i [[1910]] accessit for besvarelse af universitetets filosofiske prisopgave (Kierkegaards Opfattelse af det Etiske) og året efter guldmedalje (Forholdet mellem Lockes og Kants Erkendelseslære). Han rejste efter eksamen til Paris og studerende psykologi. Her skrev han ''Etude sur les lois de la liaison et de la reproduction des états de conscience''. Hjemvendt disputerede han i 1916 for den filosofiske [[doktorgrad]] med ''De psykiske Spaltninger. En Studie over sygt Sjæleliv''. I de følgende år underviste han og virkede sågar som [[journalist]].
Filosofi Journalistik